CELEX: 62009CN0083
Language: da
Date: 2009-02-25 00:00:00
Title: Sag C-83/02 P: Appel iværksat den 25. februar 2009 af Kommissionen for De Europæiske Fællesskaber til prøvelse af dom afsagt den 10. december 2008 af Retten i Første Instans (Syvende Afdeling) i sag T-388/02, Kronoply GmbH & Co. KG og Kronotex GmbH & Co. KG mod De Europæiske Fællesskaber, støttet af Zellstoff Stendal GmbH, Forbundsrepublikken Tyskland og Land Sachsen-Anhalt

1.5.2009   
            
            
               DA
            
            
               Den Europæiske Unions Tidende
            
            
               C 102/15
            
         Appel iværksat den 25. februar 2009 af Kommissionen for De Europæiske Fællesskaber til prøvelse af dom afsagt den 10. december 2008 af Retten i Første Instans (Syvende Afdeling) i sag T-388/02, Kronoply GmbH & Co. KG og Kronotex GmbH & Co. KG mod De Europæiske Fællesskaber, støttet af Zellstoff Stendal GmbH, Forbundsrepublikken Tyskland og Land Sachsen-Anhalt
   (Sag C-83/02 P)
   2009/C 102/25
   Processprog: tysk
   
      Parter
   
   
      Appellant: Kommissionen for De Europæiske Fællesskaber (ved K. Gross og V. Kreuschitz, som befuldmægtigede)
   
      De andre parter i appelsagen: Kronoply GmbH & Co. KG, Kronotex GmbH & Co. KG, Zellstoff Stendal GmbH, Forbundsrepublikken Tyskland og Land Sachsen-Anhalt
   
      Appellanten har nedlagt følgende påstande
   
   
               —
            
            
               Ophævelse af den appellerede dom, for så vidt som annullationssøgsmålet, anlagt af Kronoply GmbH & Co. KG og Kronotex GmbH & Co. KG til prøvelse af Kommissionens beslutning af 19. juni 2002 om ikke at rejse indsigelse mod Tysklands støtte til Zellstoff Stendal GmbH til opførelsen af en cellulosefabrik, blev antaget til realitetsbehandling.
            
         
               —
            
            
               Annullationssøgsmålet anlagt af Kronoply GmbH & Co. KG og Kronotex GmbH & Co. KG til prøvelse af den retsstridige retsakt afvises.
            
         
               —
            
            
               Kronoply GmbH & Co. KG og Kronotex GmbH & Co. KG tilpligtes at betale sagens omkostninger.
            
         
      Anbringender og væsentligste argumenter
   
   Kommissionen har gjort gældende, at en fortolkning af artikel 88, stk. 2, EF, hvorefter der ved en beslutning om statsstøtte foreligger søgsmålsret til berørte parter, tilsidesætter kravene i artikel 230, stk. 4, EF vedrørende søgsmålsberettigelse. Berørte parter, som ikke er part i statsstøtteproceduren, kan ikke gøre partsrettigheder i forbindelse med et søgsmål gældende. Med henblik på afgørelsen af, om parten er individuelt berørt, er det derimod den af Domstolen opstillede Plaumann-formel, der finder anvendelse. Spørgsmålet, om parten er individuelt berørt, kan følgelig kun afgøres ud fra støttens økonomiske indvirkning på sagsøgeren.
   I den appellerede dom er der endvidere uberettiget foretaget en ny fortolkning af påstandene. Ifølge Kommissionen har Retten efterprøvet argumenter fremsat af de indstævnte, som ikke blev fremsat i forbindelse med beskyttelsen af deres angivelige processuelle rettigheder, selv om søgsmålet kun blev antaget til realitetsbehandling for så vidt angår beskyttelsen af de angivelige processuelle rettigheder.
   Endelig indebærer den appellerede dom en anerkendelse af en generel søgsmålsret i forbindelse med statsstøttebeslutninger, som i strid med fællesskabsretten.